钦定古今图书集成/明伦汇编/氏族典/第390卷 > 李仁福
## 钦定古今图书集成/明伦汇编/氏族典/第390卷 > 李仁福

按《五代史·李仁福传》，“仁福不知其世家。当唐僖宗时，
有拓拔思敬者，为夏州偏将，后以与破黄巢功，赐姓
李氏，拜夏州节度使。思敬卒，以其弟思谏为节度使。
梁开平二年，思谏卒，军中立其子彝昌为留后。明年，
其将高宗益作乱，杀彝昌。是时仁福为蕃部指挥使，
戍兵于外，军中乃迎仁福立之”，不知其于思谏为亲
疏也。是岁四月，拜仁福检校司空、定难军节度使。岐
王李茂贞、晋王李克用数会兵攻仁福，梁辄出兵救
之。仁福累官至检校太师，兼中书令，封朔方王。长兴
四年卒。